รบกวนสอบถามคุณค่ะ หนูจะมีรอบเดือนไม่ค่อยปกติ บางเดือนจะใช้เวลาประมาณ 30 วัน บางเดือน ก็ 40 วัน แต่ละรอบเดือนไม่เท่ากันค่ะ ต้นเดือนกุมภา ได้ทานยาคุมแผงแรก (ไดแอน 21 เม็ด ในวันแรกที่มีประจำเดือน) ใน 1 สัปดาห์ที่มีประจำเดือนมาเยอะกว่าปกติมากค่ะ พอประจำเดือนหยุด มีเลือดกระปริดกระปรอย ประมาณ 2 สัปดาห์ แต่สัปดาห์ที่ผ่านมาไม่มีเลือดค่ะ ในช่วง 2-3 สัปดาห์แรกที่ทาน ปวดท้องเหมือนตอนจะมีประจำเดือนทุกวันเลยค่ะ ยาคุมหมดแผงเมื่อวาน ตอนนี้ประจำเดือนยังไม่มา ถ้าครบช่วง 7 วันที่ไม่ต้องทานยาแล้วประจำเดือนยังไม่มา สามารถเริ่มทานยาแผงใหม่เลยได้ไหมคะ ขอบคุณมากๆ ค่ะ
สวัสดีค่ะ หากได้เริ่มทานยาคุมกำเนิดแผงแรก ในวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีสำหรับอาการเลือดออกกะปริดกะปรอยในช่วง 2 สัปดาห์แรกนั้น เป็นผลข้างเคียงที่สามารถพบได้จากการทานยาคุมกำเนิด โดยเฉพาะยาคุมชนิดที่มีฮอร์โมนต่ำ แต่โดยส่วนใหญ่ เมื่อทานต่อเนื่องไปซักระยะ อาการเลือดออกกะปริดกะปรอยก็จะค่อยๆ หายไปค่ะเมื่อทานยาคุมจนหมดแผงแล้ว ประมาณ 2-4 วันหลังจากนั้น ประจำเดือนก็จะมา ดังนั้น หากเพิ่งทานยาจนหมดไปเมื่อวาน ก็ควรรอต่อไปก่อน หากครบ 7 วัน แล้วไม่มีประจำเดือนมา ควรลองตรวจหาการตั้งครรภ์ดูก่อน หากตรวจไม่พบ จึงค่อยเริ่มทานยาคุมกำเนิดแผงใหม่ต่อไปได้ค่ะ